《风破寒江迟》
宋代·林希逸

倚棹吟将息，江神听亦痴。阴犹凝未散，风欲破应迟。

飒飒声虽凝，冥冥雾莫披。凌波疑有物，到晓尚多时。

空使蜚廉怒，翻令帝子悲。沉湘人在否，唤起赋椒蓠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。